钦定古今图书集成/理学汇编/学行典/第243卷 > 邓禄〈子维垣〉
## 钦定古今图书集成/理学汇编/学行典/第243卷 > 邓禄〈子维垣〉

按《建昌府志》：“邓维垣，字力石，南城人。嘉靖间岁贡。父
禄好济人之急，为之转贷，其后人辄负之，因卖己田
以偿。禄卒，偿犹未已，垣悉力偿之。有一妹在室，母甯
氏临终嘱曰：‘若为我厚赀遣之，吾目瞑矣’。时家窭，勉
从母命，称贷为奁资，累年而后偿。族有争竞者，为正
名分，因召诸父立家约，自是规矩肃然，终其身族无”
争斗者。副使罗汝芳撰《墓志》。